《送考订朱夫子赴天台》
宋代·陈邦钥

羸马踏残月，荷策登泮宫。
入门见先生，先生何从容。
循循善诱能启下，青蒿因得附长松。
短檠相对三百六十夜，高谈雄辨磊落沃胸中。
吾王求士苦匆匆，未许先生久卧龙。
乘骢直上天台路，祗缘此去何由从。
呜唏吁，小斋从此冷如水，
虀盐朝暮怏怏尔。空留绛怅照孤灯，
窗外西风寒起苇。

作者简介：陈邦钥，字伯固，缙云（今属浙江）人。孝宗淳熙初朱熹提举江西常平，道经缙云，邦钥与兄邦衡同师事之。后出为东南第四正将。清道光《缙云县志》卷一一《陈邦衡传》附。